Báta Községi Önkormányzat Képviselő-testületének  
9/2020. (X. 29.) önkormányzati rendelete  
a 2020. évi szociális célú tűzifa támogatásról

Báta Községi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

* 1. Báta Községi Önkormányzat Képviselő-testülete 2020. évben biztosított, a települési önkormányzatok szociális célú tűzifavásárlásához kapcsolódó kiegészítő, vissza nem térintendő támogatás természetben, szociális rászorultsági alapon történő odaítélését határozza el e rendeletben szabályozott feltételek szerint.
  2. Báta Község Önkormányzata a szociális célú tűzifában részesülőtől ellenszolgáltatást nem kér.
  3. Szociális tűzifa iránti kérelmet az a Bátán bejelentett lakcímén életvitelszerűen élő személy nyújthat be, aki fatüzelésre alkalmas fűtőberendezéssel rendelkezik.
  4. A bátai lakóhellyel és tartózkodási hellyel is rendelkező személy csak egy kérelemben – ahol életvitelszerűen él – vehető figyelembe a háztartás tagjaként.
  5. Az egy háztartásban élő személyek közül csak egy kérelmező részére állapítható meg a támogatás.
  6. A háztartás fogalmát e rendelet alkalmazása során a szociális igazgatásról és szociális ellátásokról szóló 1993. évi III. törvény 4. § (1) bekezdés f) pontja szerint kell értelmezni.
  7. A szociális tűzifa más részére el nem adható. Ennek tudomásul vételéről a támogatott személy a kérelem benyújtásakor köteles nyilatkozni.
  8. A szociális rászorultság feltétele, hogy a kérelmező háztartásában az egy főre jutó nettó jövedelem a 71.250 Ft-ot nem haladja meg. E feltételnek való megfelelést a kérelmező köteles igazolni.
  9. A kérelmek elbírálásánál előnyt élvez az a kérelmező, aki
     1. a szociális igazgatásról és szociális ellátásokról szóló törvény szerinti aktív korúak ellátására, időskorúak járadékára, vagy – tekintet nélkül annak természetbeni vagy pénzbeli formában történő nyújtására – települési támogatásra (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülők) jogosult,
     2. a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő háztartásban él,
     3. három, vagy több gyermeket nevelő háztartásban él,
     4. egyedül élő nyugdíjas, feltéve, hogy nettó jövedelme nem haladja meg az öregségi nyugdíj mindenkori legkisebb összegének (28.500 Ft-nak) a 250 %-át (71.250 Ft-ot),
     5. tartósan beteg, vagy súlyosan fogyatékos gyermeket nevelő szülő,
     6. tartósan beteg, vagy súlyosan fogyatékos személy,
     7. gyermekét egyedül nevelő szülő.
  10. Az előnyben részesítési feltételeket a (2) bekezdés szerinti sorrendben kell alkalmazni, úgy, hogy az azonos kategóriába tartozó személyek között az egy főre jutó nettó jövedelem növekvő sorrendjében kell sorrendet képezni.
  11. A szociális tűzifa iránti kérelmeket a Decsi Közös Önkormányzati Hivatal Bátai Kirendeltségén kell benyújtani, az 1. melléklet szerinti nyomtatványon.
  12. A kérelmek benyújtásának határideje: 2020. december 18. A határidő jogvesztő.
  13. A hiányosan, vagy nem megfelelő adattartalommal benyújtott kérelmek hiánypótlásait 2021. január 19. napjáig teljesíteni kell. A határidő jogvesztő.
  14. A szociális tűzifa iránti kérelmekhez mellékelni kell
      1. az aktív korúak ellátására, az időskorúak járadékára, a települési támogatásra vonatkozó jogosultság igazolását,
      2. a tartósan beteg, illetve súlyosan fogyatékos személy, gyermek egészségi állapotára vonatkozó igazolást,
      3. a nyugellátás összegéről szóló igazolást,
      4. a kérelmező háztartásában élők jövedelem-igazolásait,
      5. egyedülálló kérelmező esetén nyilatkozatot az egyedülállóságról.
  15. A Decsi Közös Önkormányzati Hivatal Bátai Kirendeltsége nem fogad be olyan jövedelemigazolást, amelyet a vállalkozó, vagy őstermelő saját maga, vagy hozzátartozója részére állított ki. Nem fogadható be továbbá olyan igazolás sem, amely az igazolás kiállítójának jövedelmét tartalmazza. Ezekben az esetekben a jövedelmet a Nemzeti Adó- és Vámhivatal által kiadott igazolással kell igazolni.
  16. A jogosultság és a kérelemben foglaltak valódiságának ellenőrzésére az eljárás során helyszíni szemle végezhető.
  17. A szociális célú tűzifa támogatás odaítélésének hatáskörét a Képviselő-testület a jegyzőre ruházza.
  18. A jegyző a 2020. december 18. napja után benyújtott kérelmeket érdemi vizsgálat nélkül elutasítja.
  19. A jegyző a 2020. december 18. napjáig hiányosan benyújtott kérelmek esetén 2021. január 11. napjáig kézbesített hiánypótlást bocsát ki.
  20. A jegyző 2021. január 19. napja után – a szociális ügyintéző, a védőnő és a családsegítő bevonásával – elkészíti a kérelmezők e rendelet szerinti rangsorát, úgy, hogy a kérelmeket e rendelet 3. § (2) bekezdése szerint kategóriákba sorolja, majd a kategóriákon belül e rendelet 3. § (3) bekezdése szerinti sorrendet képez.
  21. A jegyző a rendelkezésre álló szociális tűzifa mennyiségét elosztja a rangsorba állított kérelmezők számával. Az osztás egy tizedes jegyre kerekített hányadosa az egy kérelmezőnek járó tűzifa mennyisége, amennyiben a hányados 1 és 5 közé esik.
  22. Egy háztartás legalább 1 m3 és legfeljebb 5 m3 szociális tűzifában részesíthető.
  23. A jegyző a rangsor szerinti sorrendben határozatot hoz a szociális tűzifa juttatásáról, amelyben szerepel a kérelmező rangsorban elfoglalt helye, valamint a szociális tűzifa kiszállításának várható időpontja.
  24. Azon ranghelyen álló kérelmezők esetén, amelyekre a fenti szabályok alkalmazásával nem jut kiosztandó tűzifa, elutasító határozatot kell hozni, amelyben szerepel a kérelmező rangsorban elfoglalt helye, valamint az elutasítás indoka.
  25. A jegyző az e rendeletben szabályozott feltételeknek meg nem felelő kérelmek elutasításáról határozatot hoz. A határozatban szerepelnie kell az elutasítás indokának.
  26. A jegyző a kérelmeket a rangsor szerinti sorrendben elégíti ki, 2021. január és február hónapjában.
  27. A szociális tűzifa kiszállításához szükséges tárgyi és személyi feltételeket a Képviselő-testület biztosítja.
  28. A jegyző által hozott határozat ellen benyújtott fellebbezést a Képviselő-testület soron következő ülésén bírálja el.
  29. A jegyző által hozott, a kérelmet érdemi vizsgálat nélkül elutasító végzés ellen benyújtott fellebbezést a Képviselő-testület soron következő ülésén bírálja el.

A rendelet a kihirdetését követő napon lép hatályba és 2021. április 15. napján hatályát veszti.

Báta, 2020. október 28.

**Huszárné Lukács Rozália Takácsné Gehring Mária**

**polgármester jegyző**

1. Melléklet  
a 9/2020. (X. 29.) önkormányzati rendelethez

**Bátai Közös Önkormányzati Hivatal**

**7149 Báta, Fő utca 147.**

**Szociális tűzifa iránti kérelem**

**Személyes adataim**

Név:

Születési név:

Anyja neve:

Születési hely, idő:

Állandó lakcíme:

Tartózkodási helye (ha nem azonos a lakcímmel):

TAJ szám:

**A kérelmező háztartásának tagjai:**

**Egyedülállósági nyilatkozat**

Alulírott ……………………………………………… kérelmező büntetőjogi felelősségem tudatában nyilatkozom, hogy egyedülálló vagyok, háztartásomnak rajtam kívül egyéb tagjai nincsenek.

**Nyilatkozat az előnyben részesítés feltételeiről:**

Alulírott …………………………………………………. kérelmező büntetőjogi felelősségem tudatában nyilatkozom, hogy az alábbi előnyben részesítési feltételeknek megfelelek:

🞎 aktív korúak ellátásában részesülök

🞎 időskorúak járadékában részesülök

🞎 a lakhatáshoz kapcsolódó rendszerek kiadások viselésével kapcsolatos települési támogatásban részesülök

🞎 háztartásomban halmozottan hátrányos helyzetű gyermeket nevelek

🞎 három, vagy több gyermeket nevelő háztartásban élek

🞎 egyedül élő nyugdíjas vagyok

🞎 tartósan beteg, vagy súlyosan fogyatékos gyermeket nevelő szülő vagyok

🞎 tartósan beteg, vagy súlyosan fogyatékos személy vagyok

🞎 gyermekét egyedül nevelő szülő vagyok

Báta, 20

**kérelmező**

**JÖVEDELEMNYILATKOZAT**

**A háztartás tagjainak nettó jövedelme**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **A jövedelmek típusai** | **Kérelmező nettó jövedelme** | **1.)** | **2.)** | **3.)** | **4.)** | **5.)** | **6.)** | **7)** | **Összesen** |
| Munkaviszonyból,munkavégzésre irányuló egyéb jogviszonyból származó jöv. és táppénz |  |  |  |  |  |  |  |  |  |
| Társas és egyéni vállalkozásból származó jövedelem |  |  |  |  |  |  |  |  |  |
| Ingatlan,ingó vagyontárgyak értékesítéséből származó jövedelem |  |  |  |  |  |  |  |  |  |
| Nyugellátás,baleseti nyugellátás,egyéb nyugdíjszerű ellátások |  |  |  |  |  |  |  |  |  |
| A gyermek ellátásához és gondozásához kapcsolódó  támogatások (GYED,GYES,GYET, családi pótlék, gyermektartási díj, stb) |  |  |  |  |  |  |  |  |  |
| Önkormányzat és munkaügyi szervek által folyósított rendszeres pénzbeli ellátás (munkanélküli járadék,rendszeres szociális és nevelési segély, jövedelempótló támogatások,stb.) |  |  |  |  |  |  |  |  |  |
| Föld bérbeadásából származó jövedelem |  |  |  |  |  |  |  |  |  |
| Egyéb (pl. ösztöndíj, értékpapírból származó jövedelem, kis összegű kifizetések, stb.) |  |  |  |  |  |  |  |  |  |
| **A háztartás havi nettó jövedelme összesen** |  |  |  |  |  |  |  |  |  |

**Egy főre jutó havi nettó jövedelem:** ………………………… Ft/hó

**Büntetőjogi felelősségem tudatában kijelentem, hogy a kérelemben és a jövedelemnyilatkozatban közölt adatok a valóságnak megfelelnek.**

**Tudomásul veszem, hogy a részemre juttatott szociális tűzifa kizárólag saját háztartásomban, fatüzelésre alkalmas fűtőberendezéssel való tüzelésre használható fel. A szociális tűzifát ezzel ellentétes célra felhasználni, eladni, vagy másnak átadni tilos!**

Báta, 20

**kérelmező**

**A kérelemhez csatolni kell minden esetben a kérelmező és a vele közös háztartásban élők:**

* **az aktív korúak ellátására, az időskorúak járadékára, a lakásfenntartási támogatásra vonatkozó jogosultság igazolását,**
* **a tartósan beteg, illetve súlyosan fogyatékos személy, gyermek egészségi állapotára vonatkozó igazolást,**
* **a nyugellátás összegéről szóló igazolást a kérelem benyújtását megelőző hónapról,**
* **a kérelmező háztartásában élők jövedelem-igazolásait a kérelem benyújtását megelőző hónapról,**
* **egyedülálló kérelmező esetén nyilatkozatot az egyedülállóságról.**